**ޔައުމިއްޔާ**

**އިޤްތިޞާދީ ކޮމިޓީގެ 12 ވަނަ ބައްދަލުވުން. (26.04.2010)**

ރިޔާސަތުން ވާހަކަދެއްކެވުން:

`. އިޤްތިޞާދީ ކޮމިޓީގެ މިއަދުގެ ބައްދަލުވުމާއިގެން އަޅުގަނޑުމެން ފަށައިގަންނަނީ 4 ޢިއްޒަތްތެރި މެންބަރުންނާއެކީގައި. އާދެ، އީވާ ޢަބްދުﷲ އާއި ޢަބްދުﷲ މައުސޫމާއި ހަސަން އާދިލާއި މިބޭފުޅުން ވެގެން. އަދި އަޅުގަނޑު އިދެގެން މި ފަށައިގަންނަނީ އަޅުގަނޑުމެން 4 މެންބަރުން ހަމަވާތީ ކޯރަމް އަޅުގަނޑުމެންނަށް ލިބޭތީ. މިހާރު އަޅުގަނޑުމެންގެ އެޖެންޑާގައި މިއަދު މިއޮތީ އެނގިވަޑައިގަންނަވާނެ ފަދައިން ބްރޯޑްކާސްޓް ކުރުމުގެ ބިލު މިއޮތީ އަޅުގަނޑުމެންނާއި ހަވާލުކުރައްވާފައި މި މަޖިލީހުގެ ތަޅުމުން. އެހެންވީމަ މިއަށް ކޮމިޓީން އަޅުގަނޑުމެން ކުރިޔަށް ގެންދަން މި މަސައްކަތް މިހާރު މިއޮތީ. ދެން އެހެންވީމަ މެންބަރުން މިއާއި ބެހޭ ގޮތުން މި ބިލު ކުރިޔަށް ގެންދިއުމާއި ބެހޭގޮތުން ގޮތެއް ނިންމަވާ ދެއްވުމަށް އަޅުގަނޑު ދަންނަވާލަން ބޭނުންވަނީ. ސަރުކާރުގެ ފަރާތްތަކާއި އަމިއްލަ ފަރާތްތަކާއި ދަޢުވަތުދޭން ޖެހޭ ކަމަށް އަޅުގަނޑުމެންނަށް ފެންނަކަމަށްވަންޏާ އެ ދަޢުވަތު ދޭގޮތަށް ނުވަތަ ނޫން ގޮތަށް އެބައި ނިންމާލުން އަޅުގަނޑުމެން މިއަދުގެ އެންމެ ބޮޑު ބޭނުމަކީ. އޭގެ ފަހުން އަޅުގަނޑުމެން ކުރިޔަށް ގެންދާނެ ގޮތެއް ދެން ނިންމާލެވޭނީ. އާދެ، ޝުކުރިއްޔާ.

ކެލާ ދާއިރާގެ މެންބަރު ޢަބްދުﷲ މައުސޫމް ވާހަކަދެއްކެވުން:

އާދެ، ޝުކުރިއްޔާ. އަޅުގަނޑަށް ފެނޭ މިކަމާއި ގުޅުންހުރި ހަމަ ބޭފުޅުންނަށް ލިޔުމެއް ފޮނުވާލަން. (މެންބަރު ރެކޯޑިންގގައި ވިދާޅުވި އެއްޗެއް ސާފެއް ނުވޭ) ކޮމެންޓް އޮތިއްޔާ ފޮނުވާލަން އިނގޭތޯ.

ރިޔާސަތުން ވާހަކަދެއްކެވުން:

އާދެ، މިހާރު މީގައި އަމިއްލަ ފަރާތްތަކުން ބްރޯޑްކާސްޓް ކުރުމުގެ ބިލު މީގައި އަމިއްލަ ފަރާތްތަކުން ވެސް ބްރޯޑްކާސްޓް ކުރާ ފަރާތްތަކަށް އަޅުގަނޑަށް ހީވަނީ ޢަބްދުﷲ މައުސޫމް އެ ވިދާޅުވި ފަދައިން އަޅުގަނޑުމެން ކޮންމެވެސް ވަރެއްގެ ޚިޔާލެއް އެބޭފުޅުންގެ ވިސްނުންހުރި ގޮތެއް ބަލާލުން ކޮމިޓީ އަށް ފެނިވަޑައިގަންނަވާ ކަމަށްވަންޏާ އެއީ ރަނގަޅު ގޮތެއްހެން. ދެން ސަރުކާރުގެ ފަރާތުން މި ބިލު ފޮނުއްވާފައި މިއޮތީ އެހެންވީމަ. އެހެންނަމަވެސް ސަރުކާރުގެ ދާއިރާއަކާއި އަޅުގަނޑުމެން މި ދަންނަވާލަން ބޭނުންފުޅުވާ ކަމަށްވަންޏާ އެ ކޮންދާއިރެއްތޯ ވެސް ފާހަގަކޮށްލުން އަޅުގަނޑު އެދެން. ދެން އެހެންވީމަ އެބޭފުޅުންނަށް ވެސް ފުރުޞަތެއް އަރުވާފައި އަޅުގަނޑުމެން ނިންމާލާފަ ކުރިޔަށް ގެންދަންވާނީ ދެއްތޯ. އެބައި ކޮމްޕްލީޓް ކޮށްލުން އެއީ މިހާރު ގަވާއިދު ބުނާގޮތުން އެކަން އޮތީމަ އަޅުގަނޑު މި ކޮމިޓީ އަށް ފެންނަންޏާ އެގޮތަށް އެކަން ކުރެވޭނީ. އާދެ، (ވަގުތުކޮޅަކަށްފަހު) މިހާރު ތިބޭފުޅުން ނުރަސްމީ ގޮތެއްގައި އަޅުގަނޑުމެން ވާހަކަ ދައްކާ މި ނިމުނީ ޓިއުސްޑޭ، މިއަންނަ ޓިއުސްޑޭގައި މިނިސްޓްރީ އޮފް ޓޫރިޒަމްގެ ބޭފުޅުންނަށް ދަންނަވާ މި ބިލާއި ބެހޭ ގޮތުން ކޮމެންޓެއް އޮތިއްޔާ ބައްލަވާ ސާފުކޮށްލަދެއްވުމާ އެކީގައި އަދި ލިޔުކަމުން ދެއްވުމާއެކީގައި އަޅުގަނޑުމެންނަށް ޕްރެޒެންޓޭޝަނެއް ނޫނިއްޔާ އަޅުގަނޑުމެންނަށް މި އެކުލަވާލާފައި އޮތްގޮތް ވިދާޅުވެ ދެއްވަން އެބޭފުޅުންނަށް ދައުވަތު އަރުވަން އެހެން ނޫންތޯ. އެހެންވީމަ އެގޮތަށް މިއަންނަ އަންގާރަ ދުވަހު އެބޭފުޅުން ވަޑައިގެން ދެއްވުމަށް ދަންނަވާނީ އެ ލިޔުމަކުންނާ އެކީގައި. އާދެ، ދެން ވެނިސްޑޭގައި ޕްރައިވެޓް ޕާޓީތަކަށް އަޅުގަނޑުމެން އެހެންތޯ. ވެނިސްޑޭ ތާރސްޑޭ ދެއްތޯ. އާދެ، އެހެންވީމަ ވެނިސްޑޭ އަށް ޕްރައިވެޓް ސެކްޓަރގެ ޕްރައިވެޓް ސެކްޓަރުގެ ފަރާތްތަކަކީ ބްރޯޑްކާސްޓް ކުރާ ފަރާތްތައް ދެއްތޯ. އެހެންނޫންތޯ. ހުރިހާ ފަރާތްތައް ވަކި ފަރާތްތަކަކަށް ދޫނުކޮށް ދެއްތޯ. ބްރޯޑްކާސްޓްކުރާ ހުރިހާ ފަރާތްތަކަށް. އާދެ، އެހެންވީމަ ބްރޯޑްކާސްޓްކުރާ ފަރާތްތަކަށް އެއީ ޓީވީ ޗެނަލް ތަކާއި ރޭޑިއޯ ޗެނަލްތައް ދެއްތޯ. އާދެ، އެހެންވީމަ އެގޮތަށް އަޅުގަނޑުމެން ނިންމާލަން މި ބިލުގެ ކޮޕީއަކާއެކު އެބޭފުޅުންނަށް ފޮނުވާފައި އެބޭފުޅުންގެ ކޮމެންޓް އަޅުގަނޑުމެން ދިނުމަށް ދަންނަވަން ދެއްތޯ. ޝުކުރިއްޔާ. އާދެ، އެހެންވީމަ އަޅުގަނޑުމެން މިގޮތަށް އެކަން ނިންމާލެއްވީމަ މިއަދުގެ ބައްދަލުވުން އަޅުގަނޑު އާދެ، އާދެ، (ވަގުތުކޮޅަކަށްފަހު) އެހެންވީމާ ދެން އޮންނަ ދުވަހެއްގެ ޖަލްސާގައި އަޅުގަނޑު ކުރިޔަށް ގެންދާނަން. މިއަދު އަޅުގަނޑު ނިންމާލާނަން. އެހެންވީމަ ވަރަށް ބޮޑަށް ޝުކުރިއްޔާ ވަޑައިގެން ދެއްވީތީ ހުރިހާ ބޭފުޅުންނަށް.

\_\_\_\_\_\_\_\_\_\_\_\_\_\_\_\_\_\_